ပညတ်သွားရာ ဓာတ်သက်ပါ

ပညတ်သွားရာ ဓာတ်သက်ပါ သည် မြန်မာဆိုရိုးစကား ဖြစ်သည်။

အဓိပ္ပာယ်

“ပညတ်သွားရာ ဓာတ်သက်ပါ” ဆိုသည်မှာ လူတို့ သတ်မှတ်ထားသော အမည်နာမများ၊ ပြောဆိုနေကြသော စကားများအတိုင်း အကျိုးသက်ရောက်မှုများ ရှိတတ်သည်ဟု ဆိုလိုသည်။ ဆိုလိုသည်မှာ စကားတစ်ခွန်း၊ အမည်နာမတစ်ခုသည် သက်ရောက်မှု အနည်းနှင့်အများ ရှိနိုင်ပြီး ထိုစကား၊ ထိုအမည်နာမနှင့် သက်ဆိုင်သော အရာများသည် ထိုစကား၊ ထိုအမည်နာမ၏ သဘောသဘာဝအတိုင်း ဖြစ်တည်သွားတတ်သည်ဟု ဆိုလိုသည်။ ဥပမာအားဖြင့် ကလေးတစ်ယောက်ကို “လိမ္မာသောကလေး” ဟု အမြဲတစေ ချီးကျူးပြောဆိုပါက ထိုကလေးသည် တကယ်တမ်း လိမ္မာသောကလေး ဖြစ်လာနိုင်ချေများသည်။ ထို့ကြောင့် စကားပြောဆိုရာတွင် သတိထားသင့်ကြောင်းကို ဤဆိုရိုးစကားက သွန်သင်သည်။

ကိုးကားချက်များ

   “ပညတ်ရှိရာ ဓာတ်သက်ပါဆိုသော စကားအတိုင်း မြန်မာလူမျိုးမှန်လျှင် နုန့်နုန့်နှေးနှေးနှင့် အပျော့စားတွေ မဖြစ်စေရ၊ အရာရာတွင် ခေါင်းမာလျက် ထက်မြက် မြန်ဆန်သူတွေသာ ဖြစ်ဖို့ရှိ၏။” [၁၂၉၆] ဒဂုန်၊ ၁၅၊ ၁၇၁။ ၁၈၇။
   “ပညတ်သွားရာ ဓာတ်သက်ပါဟူသော စကားကဲ့သို့ အပျော်အပါးဟူသည်မှာလည်း အပျော်တွေ များနေကြမည်ဆိုလျှင် တစ်နေ့ကျပါက ပစ္စည်းဥစ္စာလည်းပါး၊ လူမှာလည်းဖား၍ နေကြပေလိမ့်မည်။” [၁၂၉၆-ခန့်] သမီးဂုဏ်။ ၄၄။

ကိုးကား

Category:မြန်မာဆိုရိုးစကားများ